હૈદરાબાદ: સેન્ટ્રલ યુનિવર્સિટી હૈદરાબાદ (એચસીયુ)માં પીએચડી કરી રહેલા ૨૬ વર્ષના વિદ્યાર્થી રોહિત વેમુલાની આત્મહત્યા પર રાજકીય વિવાદ તેજ થઈ ગયો છે. રાહુલ ગાંધી હૈદરાબાદ જવા રવાના થઈ ગયા છે. તેઓ આજે યુનિવર્સિટીમાં જઈને વિદ્યાર્થીઓને મળશે અને તેમની સમસ્યાઓ સાંભળશે. આ મામલે વિવાદમાં ઘેરાયેલા કેન્દ્રીય પ્રધાન બંડારુ દત્તાત્રેય વિરુદ્ધ કેસ દાખલ કરવામાં આવ્યો છે. અરવિંદ કેજરીવાલે આ ઘટના કતલ હોવાનું જણાવ્યું છે. વિપક્ષો દત્તાત્રેયની કેન્દ્રીય કેબિનેટમાંથી હકાલપટ્ટી કરવા માગણી કરી રહ્યા છે.